הספארי ברמת גן

[250px|ממוזער|שמאל|ה[סמליל הקודם של הספארי, שהיה בשימוש עד שנת 2018]]
250px|ממוזער|שמאל|שלט בכניסה לספארי על שם ד"ר ישראל פלד 2018
"**הספארי - המרכז הזואולוגי רמת גן ע"ש [[ישראל פלד]]**" הוא גן חיות ייחודי הממוקם ברמת גן, ליד הפארק הלאומי, וכולל בשטחו ספארי בסגנון אפריקאי, חצרות ראווה להצגת המגוון הזואולוגי המצוי בספארי ובית חולים לחיות בר. הספארי הוא גן החיות הגדול בישראל, והוא אחד מששת גני החיות החברים בארגון גני החיות הישראלי. הספארי משתתף בכ-60 תוכניות שימור בינלאומיות ולאומיות לחיות בסכנת הכחדה. מרבית החיות בספארי הועברו אליו מגן החיות של תל אביב, אשר נסגר ב-1980.

הספארי ברמת גן מחזיק בכמה שיאים בינלאומיים ביניהם: עדר ההיפופוטמים הגדול ביותר בשביה, הפיל האפריקני הידוע הגדול ביותר בעולם - הפיל יוסי והג'ירפה בעלת מספר הצאצאים הגדול ביותר שנולדו בשבי - דניסה. הספארי הוא גן החיות בעל מגוון החיות הגדול ביותר בכל המזרח התיכון ומיוחד בשל אופן הספארי שלו. בספארי ישנם כ-1,200 בעלי חיים (מתוכם כ-800 בשטח האפריקני ו-400 בגן החיות).

## היסטוריה
ראשיתו של הספארי היה בפינת חי קטנה בפארק הלאומי ברמת גן. באוקטובר 1964 הצטרפו לספארי 23 חיות מקניה.

בתחילת שנות השבעים הוחלט להקים גן חיות אפריקאי פתוח בשטח של כ-1,000 דונמים באזורים לא מפותחים של הפארק. הדבר היה ביוזמתו של צבי קירמאייר, מנהל הפארק הלאומי ולימים מנכ"ל הספארי, ובעזרתו של קאר הרטלי, סוחר חיות בר מקניה שהבטיח את עזרתו בגידול מינים נדירים לייצוא. פארק הספארי נפתח לקהל בפסח 1974. ב-1981 נבנה בתוכו מתחם של גן חיות להולכי רגל, אליו הועברו בעלי חיים מגן החיות של תל אביב שנסגר. חלק מבעלי החיים מתל אביב, דוגמת הקרנפים או ההיפופוטמים הועברו לשטח הפתוח. האריות הוכנסו לשטח פתוח מגודר שהוקם במיוחד עבורם. רוב בעלי החיים הוכנסו לגן החיות שבפארק, שבו חלקם נמצאים בשטחים מגודרים גדולים יחסית, המאפשרים לבעלי החיים חופש תנועה מסוים.

הספארי חבר במספר ארגונים בינלאומיים לשמירת טבע ושייך לארגון גני החיות האירופאי. הוא משמש מרכז למספר רב של תוכניות רבייה ומחזיק בגרעיני רבייה מוצלחים של חיות נדירות רבות. הבולטים בהם הם קרנפיים, פילים אפריקניים ואסייתים, גורילות השפלה המערבית וחתולי חולות. הוא משמש גם מקלט לחיות בר שהוחרמו מאזרחים פרטיים על ידי רשות הטבע והגנים ומשטרת ישראל ולא ניתן היה להשיבן אל הטבע הארץ-ישראלי, או שאינן שייכות אליו. הבולטים שבתוכניות שימור לבעלי החיים בטבע הארצישראלי הם: חתול חולות, קיפוד מצוי, ערוד, צב יבשה מצוי, דישון מקראי, מרבו אפריקני, פסמון, שפן סלע, פנק, דוב חום סורי, ראם לבן ונשר מקראי.

ב-27 בינואר 2026, נודע כי נחתם הסכם בו הספארי יעבור לפארק אריאל שרון.

## בית החולים לחיות בר

ממוזער|250x250px|הסמל של בית החולים
בשנת 2005 הוקם באתר הספארי בית החולים לחיות בר. בית החולים קולט בעלי חיים, ובעיקר עופות פגועים ופצועים, שהגיעו מהטבע. בעלי החיים מטופלים ומשוחררים חזרה אל הטבע. הפעילות האינטנסיבית בבית החולים מתפתחת כל העת, והאתר נמצא בתהליך מתקדם של הקמת עמותה לקידום בית-חולים. בתחילת שנת 2013 הוקם מבנה חדש עבור בית החולים. המבנה החדש כולל מרפאות חדשות ומעבדות חדשות עם מכשור מתקדם.

## איגודים ושותפות
הספארי הוא חבר מלא:
*באיגוד האירופאי של גני החיות והאקווריומים (EAZA) (משנת 2007)
*באיגוד העולמי של גני החיות והאקווריומים (WAZA) (משנת 1990)
*בארגון גני החיות הישראלי (משנת 2002)
בנוסף צוות הספארי משתתף באיגודים:
*מחנכים בגני חיות בינלאומיים (IZE)
*והאיגוד האירופאי של הוטרינרים (EAZV)
*בעלי חיים של ספארי רשומים במערכת ניהול מידע זואולוגי (ZIMS), שהוא הרישום הבינלאומי לבעלי חיים בגני חיות.
במהלך השנים הספארי ברמת גן שיתף פעולה עם גן החיות בקלקיליה, כחלק ממהלך שנועד לסמל את שיתוף הפעולה הערבי-ישראלי. מאז הקמת הספארי, סייע הווטרינר הישראלי, ד"ר מוטקה לויסון, בייעוץ לד"ר חאדר ובהעברת ציוד רפואי בשעות חירום. כמו כן, ד"ר מוטקה לויסון שימש כמתווך בעסקאות העברת בעלי-חיים לגן החיות וטיפל בחיות. בנוסף הספארי העביר בעלי חיים לגן החיות: בספטמבר 2004, שלושה אריות, שלושה יעלים ושתי זברות. וב-12 ביוני 2009, שני אריות, זברה ואנטילופה.

בשנת 1987 חיים הרצוג, נשיא מדינת ישראל, קיבל זוג גורי דובים סוריים במתנה מגן החיות בברן. הדובים היו מיועדים לגן החיות התנ"כי, אבל מכיוון שזה כבר היה בתהליכי המעבר למשכנו החדש, הועברו הדובים לספארי ברמת גן.

במהלך השנים הספארי שיתף פעולה עם צה"ל ותרם מספר בעלי חיים. ב-1988 נתרמו מהספארי ראמי סהרה אל אחד ממחסני הנשק של חיל האוויר במטרה ללחך את העשב ולהקטין את הסיכוי לשריפות באזור. כמו כן, ב-2005 נתרמו כ-30–40 אילנדים אל מחנה נעורה ומרכז התחמושת נחל שורק במטרה שיאכלו את הצמחייה באזור.

## תצוגות ובעלי החיים בגן
### השטח הפתוח
השטח הפתוח הוא שטח בו מסתובבות חיות בר אפריקניות בחופשיות, ומבקרים יכולים לראותן במהלך נסיעה ברכב. רוב בעלי החיים הנמצאים בשטח הפתוח הובאו במקור מקניה. השטח הפתוח מחולק למספר אזורים:

#### אזור האגם
[ממוזער|250px|[היפופוטם באגם בשטח הפתוח]]
[ממוזער|250px|קבוצת [זברה מצויה|זברות ואילנד מצוי]]
[ממוזער|250px|[יען מצוי|יענים חוצים את הכביש בשטח הפתוח]]
[ממוזער|250px|[שקנאי מצוי|שקנאים באגם בשטח הפתוח]]
האזור המרכזי בשטח הפתוח. באזור זה, ובכלל השטח הפתוח כולו חיים:

*גנו כחול - עדר הגנו בספארי יובא באונייה מקניה בשנת 1973 ומנה אז 25 פרטים. עד לאמצע שנת 2009 עדר הגנו הידלדל ומנה רק 18 פרטים, משום שתקופה ארוכה לאחר שהזכר השליט מת לא היה בשטח אף זכר בוגר מספיק שהיה יכול להפוך לשליט. אך בסוף שנת 2008 הגיע אחד מהזכרים הצעירים לבגרות, ובתחילת אוגוסט 2009 נולד העגל הראשון בספארי ומיד אחריו שלושה נוספים. נכון ל-2026, מונה העדר כ-85 פרטים.
*היפופוטם - בספארי חי עדר ההיפופוטמים הגדול ביותר בגני חיות בעולם, שבשיאו הגיע ל-40 פרטים. מקורו של העדר הוא מזוג היפופוטמים בודד מגן החיות של תל אביב. נכון ל-2026 קבוצת ההיפופוטמים מונה כ-22 פרטים: 21 נקבות וזכר אחד.
*זברה מצויה מתת-המין זברה גרנט - נכון ל-2026 העדר מונה 128 פרטים. מקורו של העדר הזה הוא מעדר ראשוני שהובא בשנת 1973 מקניה.
*יען מצוי - במקור היענים בספארי הגיעו בשנת 1973 מקניה. ונכון לשנת 2026 ישנם 12 פרטים.
*צבי תומסון - נכון לשנת 2026 חיים בספארי למעלה מ-340 פרטים שמקורם מהעדר הראשון שהגיע באונייה מקניה בשנת 1973.
*אילנד מצוי - נכון ל-2026 ישנם 14 פרטים שמקורם הוא בכמה פרטים שהובאו בשנת 1973 מקניה.
*קובוס המים - נכון ל-2026 מונה העדר כ-11 פרטים.
*קרנף רחב-שפה - בשנת 1978 נולד שלום, הקרנף הראשון בספארי. ובמהלך כל השנים נולדו 34 קרנפים. כמחויבות לשימור מין זה שבסכנת הכחדה, בשנת 2012 הובאו שתי קרנפיות מגן לאומי-זואולוגי של דרום אפריקה. נכון ל-2026 העדר מונה כ-9 קרנפים: מפנזי, קרנבלה, מאיה, קיפנזי, קרן פלס, קמילי, ריהאנה, רייני-רפיקי, ורעי.
*ראם לבן - הראמים הלבנים לוקחים תוכנית שימור לאומית להגנה והפצה מין זה. נכון לשנת 2026, חי בספארי זכר אחד. העדר הראשוני הגיעו בשנת 1989 מחי-בר יטבתה.
*ראם סהרה - הספארי לוקח חלק בתוכנית השימור להגנה על מין זה שנמצא בסכנת הכחדה חמורה. נכון ל-2026 העדר מונה כ-7 פרטים.
*שקנאי מצוי - כ-10 פרטים
*פלמינגו מצוי - כ-13 פרטים
*עגור כתר לבן-לחיים - פרט אחד
*מרבו אפריקני - כ-2 זכרים


#### המתחם הדרומי
במתחם הדרומי, שבעבר נקרא "מתחם הג'ירפות", חיים כיום:
*דישון מקראי – הדישונים הגיעו בשנת 1992 בכוונה להעשיר את מגוון המינים בספארי, ונכון לשנת 2026 חיים בספארי כ-9 דישונים. ההערכה הייתה שהראמים לא יתערבבו עם הדישונים וישמרו על טהרת המין, ולכן שמו את הדישונים בשטח הפתוח, עד שנולד בן כלאיים בין הראמים לדישונים והוחלט להפריד ביניהם על ידי העברת הדישונים למתחם הג'ירפות.
*קודו ניאלה – עדר המונה כ-35 פרטים (נכון ל-2026).

#### מתחם האריות
[ממוזער|250x250px|[אריה|אריות במתחם האריות]]
[ממוזער|250x250 פיקסלים|[שועל-מעופף ליילי|שועלים מעופפים בחצר האוסטרלית]]מתחם האריות הוא אזור סגור המתפרש על שטח של 7 דונם, וניתן להגיע אליו מאזור הג'ירפות. במתחם ניתן לצפות בלהקת האריות הידועה של הספארי. במשך היום להקת האריות נמצאת בשטח הפתוח של המתחם וניתן לראות אותם בעת ביקור רגיל בספארי. בשעות החשיכה שוהה להקת האריות בתאי לילה, וניתן לראותם בזמן זה רק באמצעות הזמנת סיור לילי מיוחד. הלהקה מונה אריה אחד ושלוש לביאות:  סהלא, סירי, סוואנה וסמבורו (נכון לשנת 2026)

### שטח גן החיות
[ממוזער|250px|[טווס מצוי מסתובב חופשי בשטח גן החיות]]
גן החיות הפנימי מחולק לתצוגות לפי מחלקות (קופים, טורפים וכדומה). בשבילי גן החיות מסתובבים באופן חופשי טווסים, פניניות ותרנגולים.

#### החצר האוסטרלית
בחצר האוסטרלית, הנמצאת בסמוך לכניסה לגן, חיים בעלי חיים מאוסטרליה וסביבותיה:

*אמו – 2 זכרים ו-2 נקבות
*יונה מצויצת – 3 פרטים
*תור יהלום – 18 פרטים
*זברה פינק – פרט 1
*קנגורו אדום – 10 פרטים
*וולבי אדום-צוואר – 7 פרטים
*שועל-מעופף ליילי – קבוצה מתרבה בה 31 פרטים
* קזואר מצוי – זוג: טים ותמי
סמוך לחצר האוסטרלית קיימים מספר מינים נוספים:
*זאב טלוא – להקה המונה כ-4 נקבות, ונקבה נוספת – מאישה.
*קלאו דו-גוני – נקבה
*פניניית החושן – 2 זכרים


[ממוזער|250px|[גיבון לבן-יד במתחם הקופים]]
[ממוזער|250px|תצוגת [בבון מצרים|בבוני המצרים]]
[ממוזער|250px|קבוצת [גורילת שפלה מערבית|גורילות במתחם הקופים]]

#### מתחם הקופים
במתחם הקופים קיימים זני קופים מכל רחבי העולם, חלקם בתוכנית רבייה לבעלי חיים בסכנת הכחדה. מתחם הקופים מחולק לתצוגות שונות:

בין **המתחמים הרגילים** חיים:
*טמרין חלילי – 5 פרטים
* בבון מצרים – 20 פרטים
* מנדריל – 14 פרטים
* מקוק שחור – 8 פרטים
* קולובוס גרזה – 5 פרטים
* למור מוכתר – זוג: זכר ונקבה
ב**חצר הלמורים** נמצאים 3 מיני הלמוריים:
* למור קטה – נמצאים כ-5 זכרים ונקבה אחת.
* למור צווארון שחור לבן – זכר יחיד, "אברום".
* למור צווארון אדום – "סאי"

במתחם נמצאת גם **תצוגת ה[[עצלן דו-אצבע של לינאוס]]**, ובה זוג עצלנים: הזכר שון שנולד בקנדה והנקבה לייזי שהגיעה מגן חיות בגרמניה. במתחם חיים גם 4 איגואנה ירוקה וצבים אדומי רגל.

במתחם נמצא גם חצר לדורבן מצוי – בה חיות "דורית" ו"עמית", דורבניות שהגיעו לספארי לאחר שאמן נדרסה.

**בתצוגת [[הומינידיים|קופי האדם]]** חיים:
* גורילת שפלה מערבית – זכר כסוף גב, לוקאס, ושתי נקבות, לישה ואניה. בשנת 2012 קרה מאורע כמעט חסר תקדים בגני חיות: נולדו שתי גורות, אמליה וליאורה, לשתי אמהות. קבוצת גורילות זו לוקחת חלק פעיל בתוכנית רבייה להגנה על הגורילות. היא אחת הקבוצות המצליחות ביותר בעולם ונולדו בה כבר עשר גורילות. הספארי הוא המקום היחיד בישראל שחיים בו גורילות. כיום (2026) הקבוצה מונה 5 פרטים.
* שימפנזה מצוי – קבוצת שימפנזים המונה כ-7 פרטים: 2 זכרים ו-5 נקבות (נכון ל-2026), ביולי 2018 נפתחה עבורם חצר חדשה הכוללת גשר תצפית אל השימפנזים והגורילות.
* אורנגאוטן סומטרי – 4 פרטים: הזכר רחמים, ושתי נקבות, סאטו וטאנה, שהגיעו מגרמניה ובשנת 2021 נולדה לטאנה גורה ראשונה, "טוקיו". קבוצת האורנגאוטנים היא חלק ממאמצי שימור בינלאומיים להגנה על קופים נדירים אלה.
* גיבון לבן-יד – הזכר בגירה, הנקבה בטינה ובתם בקי. הגיבונים חולקים תצוגה עם האורנגאוטנים. גם הם חלק מתוכנית רבייה בינלאומית.

ב**אגם גן החיות** ברבורים שחורים – כ-5 פרטים

מול האגם, נמצאת תצוגת הפינגווינים האפריקניים – בתצוגה כ-9 פרטים.


קובץ:Lemoore meditates.jpg|קבוצת למורי קטה
קובץ:PikiWiki Israel 18005 Monkey.jpg|קולובוס גרזה


#### מתחם הטורפים – לעתיד מתחם ישראל
[ממוזער|250x250px|חצר ה[דוב חום סורי|דובים חומים סורים בספארי]]
[ממוזער|250x250 פיקסלים|[חתול חולות בספארי]]
[ממוזער|250x250px|[נמר פרסי במתחם הטורפים]]
במתחם הטורפים בעבר היו קיימים טורפים מכל רחבי העולם ובימים אלו עובר הסבה לאזור ארץ ישראל עם בעלי חיים מהעבר וההווה של ארץ ישראל בהם:
*דוב חום סורי – 2 נקבות: מנטה ובבט. באוקטובר 2023 הדובות עברו לתצוגה חדשה.
*חתול חולות – זוג: סימבה ונלה
*נמר פרסי – נקבה אחת בשם פָארַה (fara) אשר בהגיעה לארץ קהל הספארי החליט לשנות את שמה לנועה (כמחווה לזמרת נועה קירל) שהגיעה בנובמבר 2022 מגן החיות בצרפת.
*פנק – בספארי קבוצה בת 7 פרטים. עקב גודל המשפחה נבנתה עבורם חצר חדשה ומרווחת שנפתחה בדצמבר 2017.
*שפן סלע – 4 פרטים.
*פסמון – במרץ 2018 נפתחה תצוגה חדשה של פסמונים בסמוך לזו של שועלי הפנק.
##### תצוגת הערודים
בסוף שנת 2013 הערודים עברו לתצוגה במתחם גן החיות. נכון ל-2023, בתצוגה נמצאים זוג פרטים – יהודה ובר ועייר שנולד בינואר 2023 – בשם ברוקו

בעלי חיים מאזור הטורפים:
*חוטמן אדום – כ-5 פרטים
*מקוק מזוקן – חיו בעבר באזור הקופים ועברו לתצוגת הטיגריסים הישנה, כיום (2026) יש קבוצה ובה 10 פרטים
*צב נשכן מצוי – פרט אחד.

#### המתחם הדרום אמריקאי
[ממוזער|250x250px|[פינגווין שחור-רגל|פינגווינים שחורי רגל במתחם העופות.]]
[ממוזער|250x250px|[מגלן שני במתחם העופות]]

במתחם הדרום אמריקאי קיימים בעלי חיים מאמריקה הדרומית:
* דוב נמלים ענק – זוג דובי נמלים "כרמלה" ו"טרמיט"
* ננדו מצוי – זכר אחד ו-2 נקבות
* מארה פטגונית – קבוצה מתרבה המונה כ-29 פרטים נכון ל-2026.
* קפיבארה – 2 זכרים

מתחם התוכים:
* אגוטי אזרה – 2 נקבות
* ארה יקינטונית – זוג
*ארה מרקנה (Primolius maracana) – 13 פרטים
*ארה כחולה-צהובה – 2 פרטים
*אמזונה צהובת ראש – 5 פרטים
*ארה כחולת צוואר (Ara glaucogularis) – 6 פרטים
*ארה כחולת ראש (Primolius couloni) – 2 פרטים
*ארה ארגמנית – פרט אחד
*תוכי ראש קשקשי (Pionus maximiliani) – 2 פרטים
*קוניור זהוב – 4 פרטים
*קקדו מולוקי – פרט אחד
*טוראקו אדום ציצית
*טוראקו רוס – זכר אחד
*יונת כתר דרומית – זוג
*פסיון סווינו – נקבה אחת
*פסיון מצויץ – זכר אחד
*יונת ניקובר – 2 זכרים

#### מתחם העופות הדורסים

*בז מצוי – 3 פרטים
*בז ערב – פרט 1
*אוח מצוי – 2 פרטים
*ינשוף עצים – פרט 1
*כוס החורבות – פרט 1
*לילית מדבר – פרט 1
*נשר מקראי – זוג נשרים: דונקי וקוסטה. לוקחים חלק בגרעין הרבייה של הנשרים במטרה להשיב לטבע, בכל שנה מגדלים גוזל שעובר לחוות אקלום הנשרים בכרמל במטרה לשחררו בהמשך לטבע.
*עוזניית הנגב – זוג
*קרקרה דרומית – פרט 1
*רחם – 3 פרטים
*תנשמת לבנה – 2 פרטים
*עורב חום-עורף – 2 פרטים
*עורב קצר-זנב – פרט 1
* עיטם לבן-זנב – נקבה אחת


#### מתחם עופות הביצה
*שחף צהוב-רגל 
*מגלן שני – 7 פרטים
*מגלן חום – פרט 1
*מגלן מצויץ צפוני – 2 פרטים
*נטה אדומת-ראש
*שחף לבן עין
*אנפה מסורטטת גדולה
*סופית מצויה
*חסידה לבנה – 3 פרטים

#### מתחם אדם וחיה
במתחם שכונה "משק החי" בעבר שופץ ובו ובעלי חיים החיים בטבע העירוני וחיות משק.

**במשק החי:**

כ-20 עזים וחמור אחד – "חיים"

**בשאר התחומים:**

**כיתת הזוחלים:**
כחלק מהמתחם אדם וחיה נפתח במרץ 2025 כיתה שבה טרריומים לזוחלים ודו-חיים שונים:
*פיתון מלכותי
*אילנית אוסטרלית לבנה
*קמטן החורש
*הלודרמה ארסית
*צפרדע שור אפריקנית
*זיקית ים-תיכונית
*מקלון אוסטרלי

בנוסף הגיעו למשק מספר חיות פצועות מבית החולים לחיות בר, כשאלה אינם יכולים לחזור לטבע ביניהם:
*קיפוד מצוי
*צב יבשה מצוי
*קיפוד המדבר
*דלק הסלעים 


#### מתחם הפילים
[ממוזער|250x250px|[אייל נקוד|איילים נקודים בגן החיות של הספארי]]
[ממוזער|250x250px|[פיל אפריקאי|פילה אפריקאית "בהטי" בגן החיות של הספארי]]
[ממוזער|250x250px|[פיל אסייתי|פילה אסייתית "ורדה" בגן החיות של הספארי]]

##### תצוגת הפילים האפריקניים
בספארי מצויים פילי סוואנה אפריקניים, בהם נקבה אחת, בהטי, ילידת ה1961, ובחצר השנייה, בנה, זכר - יוסי, החי בחצר נפרדת. יוסי הוא הפיל הידוע הגדול ביותר בעולם, משקלו גדול מ-7 טון והוא מתנשא לגובה של כ-3.80 מטר. במהלך השנים העמיד יוסי יותר מעשרים צאצאים, שהיוו תרומה חשובה לשימור של בעלי חיים אלה בעולם. בעבר יוסי חי יחד עם הנקבות, אך כשהגיע לבגרות מחץ את אחת הפילות לקיר והרג אותה, ולכן הופרד מהן.

##### תצוגת הפילים האסייתים
בספארי מצויים פילים הודים. בתצוגה חיות, נכון ל-2026, נמצאים הפילה לה פטיט, שהגיעה מגן חיות בצרפת, ולה בל, יחד עם בתה לטאנגי. ללה פטיט נקבה נוספת בשם ללאנה וגור נוסף ששמו פלא שנולד במרץ 2020. נכון ל-2024 כ-5 פרטים.

באפריל 2024 הלכה לעולמה ורדה, הפילה המבוגרת ביותר בספארי. בת 66, כעשור מעבר לתוחלת החיים של פילים אסייתים בגני חיות
[ממוזער|250x250px|ה[ערודים בשטח הפתוח (שכיום הם בתצוגת הערודים)]]
[ממוזער|250x250px|[ג'ירף מרושת|ג'ירפות מרושתות בתצוגת הג'ירפות]]

##### תצוגת הג'ירפות
בתצוגת הג'ירפות חיות הג'ירפות המרושתות של הספארי: שלוש בנותיה של דניסה; דניאלה, דקלה ודיאנה, ובנה של דקלה, דדי. דניסה שברה שיא עולמי בתור הג'ירפה היחידה בגני חיות שהמליטה ב-31 שנות חייה 11 צאצאים. היא הייתה אחת הג'ירפות המבוגרות בעולם (1990–2021).

**התצוגה השנייה** היא תצוגה בה יש אקווריומים ובהם מיני הזוחלים:
*אנקונדה צהובה - פרט אחד
*פיתון בורמזי - 3 פרטים
*טגו ארגנטינאי - זוג פרטים
*אקווריום ובו דגי קוי
*סוריקטות - 2 קבוצות וסה"כ כ-5 פרטים

באזור הקרוב לכניסה חיים בתצוגה נפרדת כ-4 זכרים של צב דרבוני, וצב יבשה ענק - מומו (גילו משוער כ-90 שנה)


קובץ:Nile-Crocodile-Safari2011RG0198.jpg|תנין היאור
קובץ:Alligators-Safari2011RG0202.jpg|אליגטורים אמריקנים בגן החיות של הספארי
קובץ:Fighting turtles, in Ramat-Gan Safari-Zoo, Israel.jpg|צבים דרבוניים בספארי
קובץ:PikiWiki Israel 14467 Wildlife and Plants of Israel.jpg|צב קרינתי


#### מתחם דרום מזרח אסיה
[ממוזער|250x250px|[טיגריס סומטרה במתחם דרום מזרח אסיה]]
מתחם דרום מזרח אסיה הוא אזור הנמצא בתהליכי בנייה, ומהווה חלק מתוכנית עתידית של שיפוץ הספארי לפי מגדר גאוגרפי של בעלי החיים, במקום הסדר הקיים.

נכון ל-2026, חיים במתחם מספר בעלי חיים:
*הטיגריסים הסומטרים – תצוגת הטיגריסים היא התצוגה הראשונה שנפתחה לקהל במתחם והיא נקראת "מקדש הטיגריסים". בספארי חיים שני טיגריסים: "רימבה" ("ג'ונגל" באינדונזית), יליד 2015 שהגיע מדנמרק בדצמבר 2016 ו"צ'ין צ'ין" הנקבה שהגיעה מגן החיות באנגליה ב-2019.
*דרקוני קומודו – נקבה בשם אחינועם.
*אייל נקוד – בתצוגה כ-6 נקבות.
*מונטיאק סיני – זכר ו-2 נקבות

נכון ל-2026 קיימות במתחם שתי תצוגות זמניות של תנינאים:
* תנין היאור – שני פרטים, זכר ונקבה, באורך 2.5 מטר כל אחד 
* אליגטור אמריקאי – פרט אחד ממין נקבה. 
הם נמצאים שם עד לשיפוץ מתחם תצוגת הקבע.

## מאפייני הביקור במקום
בשטח הספארי האפריקאי משוטטים בחופשיות בעלי חיים מאפריקה והמזרח התיכון בשטח מגודר. המבקרים במקום נוסעים במכונית במסלול קבוע, המקיף את כל שטח הספארי מהכניסה ועד היציאה. כמו כן ניתן לסייר בשטח הפתוח באמצעות רכבת מיניאטורית פתוחה. בגן החיות, הממוקם במרכז הספארי, הולכים המבקרים ברגל או נוסעים במכונית חשמלית שניתן לשכור בכניסה לגן החיות. בכניסה לגן ישנם מתקני משחקים. כמו כן, מדי פעם מארגן צוות הספארי העשרות התנהגותיות לבעלי החיים.

## בית הספר בית-אקשטיין
במתחם הספארי פועל בית ספר עבור תלמידי כיתות ז'–יב', תלמידים עם לקויות למידה והפרעות קשב וריכוז, שעברו ועדת השמה לחינוך המיוחד. בית הספר משותף לספארי ולעמותת בית אקשטיין.

בית הספר נפתח בספטמבר 2016 ונמצא בתהליך של צמיחה. בית הספר ממוקם בתוך מתחם הספארי ועובד בשיתוף פעולה מלא עם צוות הספארי ואגף החינוך בעיריית רמת גן. כל כיתה מונה 12 תלמידים בממוצע.

## תקריות ואירועים חריגים
במהלך שנות ה־2000 דווח באמצעי התקשורת בישראל על מספר מקרי חדירה בלתי־מורשית לשטח הספארי ברמת־גן, חלקם בשעות הלילה או לפנות בוקר. באחד המקרים נעצרו צעירים לאחר שטיפסו מעל גדר המתחם ונכנסו לשטח הסוואנה, ולדבריהם ביקשו להאכיל ג'ירפות ולהתקרב לבעלי־החיים; בחיפוש שנערך נמצאו ברשות חלקם גם סמים. לדבריהם, הם הגיעו לשם כחלק מסדרה של סיורי לילה לאור ירח בספארי, במטרה להאכיל את החיות ולבדוק שישנם מספיק זכרים ונקבות מכל חיה. הם הגדירו עצמם כאוהבי חיות וטבע. במקרה אחר נפצעה צעירה באורח קשה לאחר שנכנסה לשטח הספארי ללא רשות ונפגעה מפיל, אירוע שהוביל לחקירה משטרתית ולהדגשת הסיכונים הכרוכים בכניסה בלתי־מורשית למתחם. הנהלת הספארי הדגישה בעקבות אירועים אלה כי מבנהו הייחודי של המתחם, הכולל אזור סוואנה פתוח שבו בעלי־חיים גדולים נעים בחופשיות, הופך כניסה בלתי־מורשית למסוכנת במיוחד הן למבקרים והן לבעלי־החיים.

## קישורים חיצוניים

* 
* אתר בית הספר בית אקשטיין
* 
* מיכל סמוני-בלנק, מה התועלת בגני חיות?, מגזין גליליאו, גיליון 172, 2012
* 
* 
* 
מרכז|ממוזער|730px|חיות בשטח הספארי האפריקאי

## הערות שוליים

*
ספארי רמת גן
ספארי
קטגוריה:הפארק הלאומי (רמת גן)
קטגוריה:חברות עירוניות בישראל